CELEX: 32014R1234
Language: fi
Date: 2014-11-18 00:00:00
Title: Komission asetus (EU) N:o 1234/2014, annettu 18 päivänä marraskuuta 2014 , jätteiden siirrosta annetun Euroopan parlamentin ja neuvoston asetuksen (EY) N:o 1013/2006 liitteiden IIIB, V ja VIII muuttamisesta  ETA:n kannalta merkityksellinen teksti

19.11.2014   
               
               
                  FI
               
               
                  Euroopan unionin virallinen lehti
               
               
                  L 332/15
               
            
         KOMISSION ASETUS (EU) N:o 1234/2014,
         annettu 18 päivänä marraskuuta 2014,
         jätteiden siirrosta annetun Euroopan parlamentin ja neuvoston asetuksen (EY) N:o 1013/2006 liitteiden IIIB, V ja VIII muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon jätteiden siirrosta 14 päivänä kesäkuuta 2006 annetun Euroopan parlamentin ja neuvoston asetuksen (EY) N:o 1013/2006 (1) ja erityisesti sen 58 artiklan 1 kohdan
         sekä katsoo seuraavaa:
         
                     (1)
                  
                  
                     Vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen, jäljempänä ’Baselin yleissopimus’, osapuolten konferenssi hyväksyi Genevessä 28 päivästä huhtikuuta10 päivään toukokuuta pidetyssä yhdennessätoista kokouksessaan Baselin yleissopimuksen liitteen IX muuttamisesta annetun päätöksen BC-11/6. Baselin yleissopimuksen liite IX on asetuksen (EY) N:o 1013/2006 liitteessä V olevan 1 osan luettelossa B. Kaksi uutta jätenimikettä sisältävä muutos tulee voimaan kuuden kuukauden kuluttua 26 päivästä marraskuuta 2013 Baselin yleissopimuksen 18 artiklan 2 kohdan b alakohdan mukaisesti.
                  
               
                     (2)
                  
                  
                     Uusiin nimikkeisiin B3026 ja B3027 kuuluvat jätevirrat vastaavat kolmea nykyistä asetuksen (EY) N:o 1013/2006 liitteessä IIIB olevaa nimikettä. Nämä nimikkeet ovat BEU01, BEU02 ja BEU03. Nimikkeen B3026 ensimmäinen ja toinen luetelmakohta vastaavat nimikkeitä BEU02 ja BEU03. Nimike B3027 vastaa nimikettä BEU01.
                  
               
                     (3)
                  
                  
                     Päätöksen BC-11/6 huomioon ottamiseksi nimikkeet B3026 ja B3027 on lisättävä asetuksen (EY) N:o 1013/2006 liitteessä V olevan 1 osan luetteloon B. Nimikkeet BEU01, BEU02 ja BEU03 olisi samalla poistettava asetuksen (EY) N:o 1013/2006 liitteestä IIIB, johon on väliaikaisesti sisällytetty luokittelemattomia jätelajeja odottamaan päätöstä niiden sisällyttämiseksi Baselin yleissopimuksen tai taloudellisen yhteistyön ja kehityksen järjestön (OECD) päätöksen asiaankuuluviin liitteisiin.
                  
               
                     (4)
                  
                  
                     Samassa kokouksessa Baselin yleissopimuksen osapuolten konferenssi hyväksyi päätöksellä BC-11/15 käytettyjen ja käytöstä poistettavien tietojenkäsittelylaitteiden ympäristön kannalta hyväksyttävää jätehuoltoa koskevan ohjeasiakirjan luvut 1, 2, 4 ja 5. Tämän hyväksynnän vuoksi asetuksen (EY) N:o 1013/2006 liitettä VIII olisi ajantasaistettava vastaavasti.
                  
               
                     (5)
                  
                  
                     Sen vuoksi asetusta (EY) N:o 1013/2006 olisi muutettava.
                  
               
                     (6)
                  
                  
                     Tässä asetuksessa säädetyt toimenpiteet ovat Euroopan parlamentin ja neuvoston direktiivin 2008/98/EY (2) 39 artiklalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1013/2006 liitteet IIIB, V ja VIII tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 26 päivästä toukokuuta 2014.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä marraskuuta 2014.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 190, 12.7.2006, s. 1.
         
            (2)  Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).
      
      
         
            LIITE
            Muutetaan asetuksen (EY) N:o 1013/2006 liitteet seuraavasti:
            
                        1.
                     
                     
                        Poistetaan liitteessä IIIB olevasta 2 kohdasta nimikkeet BEU01, BEU02 ja BEU03.
                     
                  
                        2.
                     
                     
                        Lisätään liitteessä V olevan 1 osan luetteloon B nimikkeen B3020 jälkeen nimikkeet seuraavasti:
                        
                                    ”B3026 
                                 
                                 
                                    Seuraavat nesteiden komposiittipakkausten esikäsittelystä syntyvät jätteet, jotka eivät sisällä liitteessä I tarkoitettuja aineita sellaisina pitoisuuksina, että niillä olisi liitteessä III tarkoitettuja ominaisuuksia:
                                    
                                                —
                                             
                                             
                                                erottelematon muovijae
                                             
                                          
                                                —
                                             
                                             
                                                erottelematon muovialumiinijae
                                             
                                          
                              
                                    B3027 
                                 
                                 
                                    Tarralaminaattijäte, joka sisältää laminaattimateriaalin valmistuksessa käytettäviä raaka-aineita”
                                 
                              .
                     
                  
                        3.
                     
                     
                        Muutetaan liite VIII seuraavasti:
                        
                                    a)
                                 
                                 
                                    Korvataan I kohdan 14 alakohta seuraavasti:
                                    
                                                ”14.
                                             
                                             
                                                Ohjeasiakirja käytettyjen ja käytöstä poistettavien tietojenkäsittelylaitteiden ympäristön kannalta hyväksyttävästä jätehuollosta, luvut 1, 2, 4 ja 5 (1).
                                             
                                          
                                       (1)  Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin yhdennessätoista kokouksessa 28. huhtikuuta — 10. toukokuuta 2013.”"
                        
                                 
                              
                                    b)
                                 
                                 
                                    Korvataan II kohdan toinen nimike seuraavasti:
                                    ”Käytetyt henkilökohtaiset tietokoneet ja tietokoneromu (2)
                                    
                                    
                                       (2)  OECD:n ympäristöpoliittinen komitea hyväksynyt helmikuussa 2003 (asiakirja ENV/EPOC/WGWPR(2001)3/FINAL).”"
                        
                                 
                              
                  
               (1)  Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin yhdennessätoista kokouksessa 28. huhtikuuta — 10. toukokuuta 2013.”
            
               (2)  OECD:n ympäristöpoliittinen komitea hyväksynyt helmikuussa 2003 (asiakirja ENV/EPOC/WGWPR(2001)3/FINAL).””